பெனசிர், ஓர் பெண் சரித்திரம் - ஏனைய கவிதைகள்

பெனசிர், ஓர் பெண் சரித்திரம் 
 பாரதி கண்ட 
 புதுமைப் பெண் 
 பாரதத்தின் தழுவல் அவள் 
 மூதாதையர்களால். 
 வருடமோ 1953 
 வளமான குடும்பம் 
 ஈன்றிட்ட பெண்மகள் 
 குடும்பத்தின் தலைமகள். 
 கட்டுப்பாடு மிகுந்தது 
 சுவாசமும் முகத்திரையினுள் 
 கருப்பு மேலாடை - இஸ்லாம் 
 கண்டெடுத்த கலைமகள். 
 பட்டங்கள் படிக்கவே 
 பல சட்டங்கள் இயற்றிடவோ 
 பல வருடம் அயல்நாட்டில் 
 பல்கலைக்கழகங்களோ ஹார்வார்டு, ஆக்ஸ்போர்டு. 
 முகம் மூடும் உலகில் - தன் 
 முகம் காட்டிய பெண்மணி 
 முஸ்லிம் ஷியாவினரின் கண்மணி. 
 விழையும் பயிர் முளையிலே 
 வருடமோ 1979, வயதோ 26 
 சாதித்ததோ "ஆக்ஸ்போர்டு யூனியன்" தலைவர் 
 ஆசியப் பெண்களிலே முதலவள் - ஆம் 
 பெண் உருவின் புரட்சியவள். 
 பூமி தாய் ஈன்றெடுத்த 
 பூலோகப் பிரபஞ்சம் அவள் 
 பெண்ணாகிப் போனாளே என 
 பெட்டையாக்கிப் பேதையாக்காமல் 
 பெண் அல்ல புரட்சியென 
 பூட்டோ வாசித்த ராகம் அவள். 
 சர்வாதிகாரம் 
  சர்வத்திலும் ஆனது பாகிஸ்தான் - அதை 
 சவமாக்க ஒரு கூட்டம் 
 சட்டத்தோடு சட்டத்துடன் 
 சளைக்காமல் போரிட்டது. 
 அந்தோ பரிதாபம் 
 அப்பனாக இல்லாமல் 
 அனைத்துமாய் இருந்த 
 பூட்டோ தூக்கிலிடப்பட்டார். 
 பூட்டோ கோலத்தால் மறைந்தார் 
  காலத்தால் மறையவில்லை - ஆம் 
 தன் உயிராக இருந்தவளை 
 உலகிற்கு அடையாளமிட்டமையால். 
 சர்வாதிகாரம் கொடி கட்டிப்பிறந்தது 
 வருடங்கள் உருண்டோடியது 
 வருடமோ 1987, வயதோ 34 
 தூரத்தே இருந்தாலும் 
 துபாயில் வாழ்ந்தாலும் 
 தாய் நாட்டு வளம்கான 
 தனியாகப் போரிட்டாள். 
 டிசம்பர் அவள் வாழ்வில் 
 மறவா நினைவுகளின் 
 மகிழ்ச்சியான தருணங்கள் - ஆம் 
 டிசம்பர் 1979, "ஆக்ஸ்போர்டு யூனியன் தலைவர்" 
 டிசம்பர் 1987, "இல்லறத்தில் நல்லறம் திருமணம்" 
 டிசம்பர் 1988, "பாகிஸ்தான் முதல் பெண் பிரதமர்" 
 சிந்த்திக்கும் சிகரம் அவள் 
 பூட்டோவின் புது முகம் 
 பெண்ணாகி ஏற்றது அரியாசனம் 
 ஆண் கண்ட கண்டமிது 
 ஆள விட்டிடுமோ - இல்லை 
 ஆளைத்தான் விட்டிடுமோ. 
 அரசியலின் அரிச்சுவடி 
 லஞ்சமது உயிர்மூச்சு - அவள் 
 தெரியாமல் இருந்தமையால் 
 தெரிந்துக் கொள்ளச் செய்திடவே 
 தெரிவோடு முயன்றனர் சட்டத்தினால் 
 வீழ்ந்தது அவளாட்சி. 
 பதவி பலருக்கு அடையாளம் 
 பலரால் பதவிக்கு அடையாளம் 
 இரண்டாம் ரகம் அவள் 
 பறித்தனர் பதவி தனை 
 பதறவில்லை அவளின் நிலை. 
 வெளிநாட்டில் பல நாள் 
 உள்நாட்டில் வீட்டிலே சிறை 
 பினிக்ஸ் பறவையாய் 
 அந்தமிலிருந்து முளைத்திட்டாள் 
 ஆண்டுகள் எட்டு கடந்து 
 எட்டிடுமோ அவள் கனவு. 
 முறையாகத் திரும்பிட்டாள் 
 முழுமையாகத் திரும்பிட்டாள் - மனதில் 
 பிரதமராகத் திரும்பிட்டாள் - மக்களால். 
 முதல் நொடியே 
 முகமற்ற கயவர்களால் - அன்று 
 முடியாமல் போனது - ஆனால் 
 மரண ஓலை வாசிக்கப்பட்டது 
 மாதுவிற்கு தெரியாமல் போனது. 
 மூன்று முறை திட்டமிட்டனரோ 
 மூன்றாம் முறை முடித்துவிட்டனர் 
 அக்டோபர் 18 நாடு திரும்பிய நாள் 
 உயிரும் திரும்பிய நாள் 
 டிசம்பர் 8, மூவரோடு போனது 
 டிசம்பர் 27, ஈன்றெடுத்த பூமி ஈரமற்று போனது. 
 புத்தகமோ அவள் வாழ்வு 
 சரித்திரம் படைத்தமையால் 
 தரித்திர கயவர்களால் 
 தலை சாய்ந்தாளோ - இல்லை 
 உறங்கினாளோ நிரந்தரமாய் 
 சனநாயக கனவுகளுக்காக. 
 பெனசிர் - ஓர் 
 புரட்டப்படாத சரித்திரம் 
 பெண்ணானதால். 
 பெனசிர், ஓர் பெண் சரித்திரம் 
 பாரதி கண்ட 
 புதுமைப் பெண் 
 பாரதத்தின் தழுவல் அவள் 
 மூதாதையர்களால். 
 வருடமோ 1953 
 வளமான குடும்பம் 
 ஈன்றிட்ட பெண்மகள் 
 குடும்பத்தின் தலைமகள். 
 கட்டுப்பாடு மிகுந்தது 
 சுவாசமும் முகத்திரையினுள் 
 கருப்பு மேலாடை - இஸ்லாம் 
 கண்டெடுத்த கலைமகள். 
 பட்டங்கள் படிக்கவே 
 பல சட்டங்கள் இயற்றிடவோ 
 பல வருடம் அயல்நாட்டில் 
 பல்கலைக்கழகங்களோ ஹார்வார்டு, ஆக்ஸ்போர்டு. 
 முகம் மூடும் உலகில் - தன் 
 முகம் காட்டிய பெண்மணி 
 முஸ்லிம் ஷியாவினரின் கண்மணி. 
 விழையும் பயிர் முளையிலே 
 வருடமோ 1979, வயதோ 26 
 சாதித்ததோ "ஆக்ஸ்போர்டு யூனியன்" தலைவர் 
 ஆசியப் பெண்களிலே முதலவள் - ஆம் 
 பெண் உருவின் புரட்சியவள். 
 பூமி தாய் ஈன்றெடுத்த 
 பூலோகப் பிரபஞ்சம் அவள் 
 பெண்ணாகிப் போனாளே என 
 பெட்டையாக்கிப் பேதையாக்காமல் 
 பெண் அல்ல புரட்சியென 
 பூட்டோ வாசித்த ராகம் அவள். 
 சர்வாதிகாரம் 
  சர்வத்திலும் ஆனது பாகிஸ்தான் - அதை 
 சவமாக்க ஒரு கூட்டம் 
 சட்டத்தோடு சட்டத்துடன் 
 சளைக்காமல் போரிட்டது. 
 அந்தோ பரிதாபம் 
 அப்பனாக இல்லாமல் 
 அனைத்துமாய் இருந்த 
 பூட்டோ தூக்கிலிடப்பட்டார். 
 பூட்டோ கோலத்தால் மறைந்தார் 
  காலத்தால் மறையவில்லை - ஆம் 
 தன் உயிராக இருந்தவளை 
 உலகிற்கு அடையாளமிட்டமையால். 
 சர்வாதிகாரம் கொடி கட்டிப்பிறந்தது 
 வருடங்கள் உருண்டோடியது 
 வருடமோ 1987, வயதோ 34 
 தூரத்தே இருந்தாலும் 
 துபாயில் வாழ்ந்தாலும் 
 தாய் நாட்டு வளம்கான 
 தனியாகப் போரிட்டாள். 
 டிசம்பர் அவள் வாழ்வில் 
 மறவா நினைவுகளின் 
 மகிழ்ச்சியான தருணங்கள் - ஆம் 
 டிசம்பர் 1979, "ஆக்ஸ்போர்டு யூனியன் தலைவர்" 
 டிசம்பர் 1987, "இல்லறத்தில் நல்லறம் திருமணம்" 
 டிசம்பர் 1988, "பாகிஸ்தான் முதல் பெண் பிரதமர்" 
 சிந்த்திக்கும் சிகரம் அவள் 
 பூட்டோவின் புது முகம் 
 பெண்ணாகி ஏற்றது அரியாசனம் 
 ஆண் கண்ட கண்டமிது 
 ஆள விட்டிடுமோ - இல்லை 
 ஆளைத்தான் விட்டிடுமோ. 
 அரசியலின் அரிச்சுவடி 
 லஞ்சமது உயிர்மூச்சு - அவள் 
 தெரியாமல் இருந்தமையால் 
 தெரிந்துக் கொள்ளச் செய்திடவே 
 தெரிவோடு முயன்றனர் சட்டத்தினால் 
 வீழ்ந்தது அவளாட்சி. 
 பதவி பலருக்கு அடையாளம் 
 பலரால் பதவிக்கு அடையாளம் 
 இரண்டாம் ரகம் அவள் 
 பறித்தனர் பதவி தனை 
 பதறவில்லை அவளின் நிலை. 
 வெளிநாட்டில் பல நாள் 
 உள்நாட்டில் வீட்டிலே சிறை 
 பினிக்ஸ் பறவையாய் 
 அந்தமிலிருந்து முளைத்திட்டாள் 
 ஆண்டுகள் எட்டு கடந்து 
 எட்டிடுமோ அவள் கனவு. 
 முறையாகத் திரும்பிட்டாள் 
 முழுமையாகத் திரும்பிட்டாள் - மனதில் 
 பிரதமராகத் திரும்பிட்டாள் - மக்களால். 
 முதல் நொடியே 
 முகமற்ற கயவர்களால் - அன்று 
 முடியாமல் போனது - ஆனால் 
 மரண ஓலை வாசிக்கப்பட்டது 
 மாதுவிற்கு தெரியாமல் போனது. 
 மூன்று முறை திட்டமிட்டனரோ 
 மூன்றாம் முறை முடித்துவிட்டனர் 
 அக்டோபர் 18 நாடு திரும்பிய நாள் 
 உயிரும் திரும்பிய நாள் 
 டிசம்பர் 8, மூவரோடு போனது 
 டிசம்பர் 27, ஈன்றெடுத்த பூமி ஈரமற்று போனது. 
 புத்தகமோ அவள் வாழ்வு 
 சரித்திரம் படைத்தமையால் 
 தரித்திர கயவர்களால் 
 தலை சாய்ந்தாளோ - இல்லை 
 உறங்கினாளோ நிரந்தரமாய் 
 சனநாயக கனவுகளுக்காக. 
 பெனசிர் - ஓர் 
 புரட்டப்படாத சரித்திரம் 
 பெண்ணானதால்.